71 mænd fra Aalborg kommune støtter op om kampagne mod kvindehandel.

Aalborg Soroptimistklub indsamlede i går underskrifter som led i deres kampagne mod kvindehandel. 100 fremtrædende mænd fra Aalborg kommune blev opfordret til at støtte kampagnen. Den opfordring valgte 71 af mændene at følge. I alt indsamlede Aalborg Soroptimistklub 1.400 underskrifter, som vil blive overdraget socialministeren sammen med underskrifter fra landets øvrige soroptimistklubber.